ΦΥΛΛΟ ΕΡΓΑΣΙΑΣ ΕΝΟΤΗΤΑ 1 ΤΟ ΤΑΞΙΔΙ ΤΩΝ ΛΕΞΕΩΝ ΣΤΟΝ ΧΡΟΝΟ

Α. Ὁ ἐργαζόμενος πολὺ φίλτερος ἀθανάτοις,

.ἔργον δ’ οὐδὲ νὄνειδος, ἀεργίη δέ τ’ὄνειδος.

**Ησίοδος**

Β. Τα αγαθά κόποις κτώνται.

**Αριστοτέλης**

Γ. Ουκ εν τω πολλώ το ευ, αλλ’ εν τω ευ το πολύ.

**Αριστοτέλης**

Δ.Πλουσιώτατός ἐστι ὁ ἐλαχίστοις ἀρκούμενος.

**Σωκράτης**

**ΛΕΞΙΛΟΓΙΟ**

οἱ ἀθάνατοι;οι θεοί

ὁ φίλτερος:ο πιο αγαπητός

τὸ ὄνειδος:η ντροπή

ἡ ἀεργίη:η οκνηρία, η τεμπελιά

ἀρκοῦμαι: είμαι ευχαριστημένος με κάτι.

(προσοχή! Ψάξε στο λεξικό και βρες τη διαφορά ανάμεσα στην **αεργία και την ανεργία)**

Οι προτάσεις αυτές ονομάζονται **αποφθέγματα.**

Να τα μελετήσετε ξανά και να καταγράψετε τα βασικά κοινά τους χαρακτηριστικά ως προς τη μορφή και το περιεχόμενο.

1. Σε ποιαν αρετή του ανθρώπου αναφέρονται η α και β πρόταση και σε ποιαν η γ και η δ;

2. Προσπαθήστε να χωρίσετε σε νοηματικές ενότητες τα παραπάνω αποφθέγματα

Στα αρχαία ελληνικά υπάρχει και μία πτώση που ονομάζεται **Δοτική.** Προσπαθήστε με τον/την διπλανό/η σας να προτείνετε μία απόδοση για τις δοτικές πτώσεις που σας δίνονται

Υπογραμμίστε την απάντηση που σας φαίνεται πιο σωστή.

(α)ἀθανάτοις

Οι θεοί / στους θεούς / με τους θεούς

(β)κόποις

Με κόπους/ στους κόπους/ για τους κόπους.

(γ)ἐλαχίστοις

Τα ελάχιστα/ για τα ελάχιστα/ με ελάχιστα.

Να αποδώσετε στα Νέα ελληνικά τη φράση ««Οὐκ ἐν τῷ πολλῷ τὸ εὖ» χρησιμοποιώντας οπωσδήποτε τις λέξεις «ποσότητα» και «ποιότητα»

Από τις νεοελληνικές λέξεις που σας δίνονται να υπογραμμίσετε εκείνες που έχουν ως πρώτο συνθετικό την αρχαιοελληνική πρόθεση «εν» που βρίσκεται στο δ απόφθεγμα.

ενάμισι,έναστρος,έντυπος,

εννιακοσιοστός,εντάξει

(α) Ποιο ρήμα χρησιμοποιήσατε για την απόδοση του α΄ αποφθέγματος στα Νέα Ελληνικά;

(β) Στο α’ απόφθεγμα το ρήμα παραλείπεται. Προσπαθήστε να το εντοπίσετε στο γ’ απόφθεγμα.

(γ) Γιατί, κατά τη γνώμη σας, παραλείπεται το ρήμα στο α’ απόφθεγμα;